cyanic-selkie/wikianc huggingface dataset:
Cancel culture
«Utfrysingen» innebærer at folk trekker seg unna og slutter å støtte, eller like, en offentlig person grunnet holdninger eller uttalelser fra denne personen. Kravet om utfrysing formidles ofte via sosiale medier. Cancel culture kan også betegne ønsket om å fjerne statuer eller navneplaketter knyttet til personer mange i dag ikke deler holdninger med.
Begrepet har blitt omtalt som retorikk som ytre høyre fløy, hovedsakelig i USA, bruker mot kritikere som tar opp stigmatisering og diskriminering av minoritetsgrupper, og har også blitt brukt av Vladimir Putin. Bruken av begrepet mot kritikere har også blitt kritisert; Lisa Esohel Knudsen skriver at «enkelte misliker at det har blitt mer ubehagelig å holde fast ved stigmatiserende fordommer og stereotypier».
En artikkel i New York Times henviser til metoder brukt i Kina og i vestlige, hvor man historisk søkte ansvarliggjøring av for eksempel offentlige figurer, der hvor dette ikke nødvendigvis var mulig å få gjort. I og med demokrati, internett og sosiale medier har denne prosessen med å «ansvarliggjøre» folk offentlig gjennom blant annet sosiale medier, blitt mulig strengt tatt for alle. . Der noen ser ansvarliggjøring og rettferdighet, ser andre sensur og straff uten dom. Som sådan blir dette omtalt som svært kontroversielt.
Rolf Martens
Rolf Olav Martens (1942–2008) var en svensk sjakkspiller.
Martens var født i Norge, men bodde i Sverige fra 1950. Han hadde universitetsutdanning innen matematikk og fysikk, men arbeidet som sveiser.
I 1967 ble Martens svensk mester i sjakk, i det som var hans eneste deltakelse i SM-gruppen. Han kom på andreplass i Göteborgsturneringen 1967/68 etter Jefim Geller, men foran spillere som Heikki Westerinen, Vlastimil Jansa og Nona Gaprindashvili. Våren 1969 spilte han en treningsmatch mot Ulf Andersson som endte 3–3. Martens vant SM i lynsjakk i 1966 og i 1988, og Malmö Open to ganger.
Martens brukte mye tid på å utforske åpningsvarianter og kunne overraske med uortodokst åpningsspill. Han oppfant i 1982 det som i engelsk sjakklitteratur kalles «Snake Benoni», en variant av moderne Benoni. Det opprinnelige navnet til Martens var «Orm», kanskje ment som et anagram over initialene hans, ROM, og/eller inspirert av løperens slangelignende bevegelse. I varianten utvikles løper til d6 i stedet for til g7 i svarts 5. trekk.
De siste årene av sitt liv brukte Martens mest tid på politisk virksomhet. Han var talsmann for en obskur maoistisk retning og hadde forbindelser med tyske KPD/ML (NEUE EINHEIT) inntil han kom på kant med dem. Han gav ut magasinet Unite som til dels ble publisert på usenet. Blant Martens' mange kontroversielle synspunkter var at aids ikke eksisterer og at Mijailo Mijailović er uskyldig dømt for mordet på Anna Lindh.
Lunds akademiska schackklubb arrangerer Rolf Martens Minnesturnering.
Patricia Guijarro
Patricia "Patri" Guijarro Gutiérrez (født 17. mai 1998) er en spansk fotballspiller som spiller for FC Barcelona.
Skinnarbøl
mini|Skinnarbøls hovedbygning (Grenseslottet) fotografert i 1885Marie (Lillemor) Rustad mini|Svenskedronninga [[Sofie av Norge og Sverige (1836–1913) tilbrakte somrene 1892–1904 på Grenseslottet, ofte sammen med kong Oscar II (1829–1907). Med foten på stigtrinnet står Ferdinand Julian Egeberg (1842–1921) som representerte eieren og var kongens kabinettkammerherre.]] Skinnarbøl er en fredet storgård rett øst for Kongsvinger. Navnet betyr «skinnberederens (garverens) bolig» og bestod opprinnelig av to gårder: Ausbøl (Østbøl) og Skinnarbøl.
Hovedbygningen i empirestil kalles Grenseslottet og har utsikt over Vingersjøen. Det er på cirka 1000 kvadratmeter og har 20–30 rom. Festsalen er på 110 kvadratmeter og har et tak i samme stil som den store festsalen på Slottet i Oslo. Foran huset er det en park på 10 mål. Gården har 2010 følgende areal: 643 daa fulldyrket areal, 20658 daa produktiv skog, 1714 daa annet markslag og 590 daa ikke klassifisert areal. Totalt 23606 daa.
Tidlig historie
Skinnerbøl er en gammel storgård i Vinger, og nevnt alt i det 14. århundre med de svenske slektene Natt og Dag og Oxenstierna som eiere. I skrifter fra 1750 var den benevnt Schinderbøl. Den ble kjøpt i 1802 av gårdbruker og krigskommissær Christian Ludvig Scheidt Rynning (1770-1845), sønn av presten Mentz Rynning og som i 1798 hadde ervervet seg nabogården Østbøl. Krigskommissæren rev de fleste av småhusene og startet i 1809 byggingen av hovedbygningen med en tidskrevende teknikk basert på senttørkende leire og tørket rughalm (stampet jord). Skinnarbøl er Norges største stampejordsbygning. Stampejordsteknikken har røtter i Tyskland, Danmark og Sverige. Når leiren har størknet, rives forskalingsveggen, og tilbake står en godt isolerende, 60–70 cm tykk vegg. I dag oppvarmes Skinnarbøl med jordvarme. Bygningen har én etasje og doble dører overalt, noe som kom godt med for dronning Sofie, som satt i rullestol. Skinnarbøl stod ikke ferdig før i 1849, fire år efter Rynnings død. Sønnen Mentz Ludvig Rynning (1807–1882) hadde da overtatt og fikk ført opp fire møller, gassverk for oppvarming, meieri, sagbruk og teglverk.
Blant Mentz Rynning sine gjester nevnes Bjørnstjerne Bjørnson og kona. Fra Kongsvinger kom gjerne Jonas Lie som var sakfører der før han surret det til med investeringer i trelast. I 1860 kom til og med Ole Bull og spilte. Mentz sin sønn Fredrik Lorents (Lorentzo) Rynning (1839–1910) overtok etter farens død i 1882, men gikk fallitt i 1889, og det hele ble via Realkreditbanken solgt for 120 000 kroner til Anders Olai Haneborg (1836–1920) fra Aurskog. Han bodde ikke her, men leide det ut inntil han i 1899 solgte gården for 300 000 kroner til trelastfirmaet Westye Egeberg & Co ved Ferdinand Julian Egeberg (1842–1921), som var kabinettskammerherre, en av de nærmeste til kong Oscar II (1829–1907).
Dronningens sommerslott
Fra 1892 frem til unionsoppløsningen 1905 tilbrakte dronning Sofie (1836–1913) somrene på Grenseslottet, ofte sammen med kongen. Hun disponerte også lystyachten M/B Stjernen, en senere pramdrager på Vorma. På Skinnarbøl er eksteriøret som på dronning Sofies tid, men ikke møblene. Hun foretrakk å omgi seg med sine egne ting og leide umøblert. Hoffet ankom fra Sverige noen dager før henne, søkklastet med møbler, gardiner, tepper, skulpturer, malerier og takhøye speil. Selv kom hun etter i privat togvogn. På grensen hadde det svenske hoffet steget av, og det norske hoffet på. Også språket i hoffdagboken skiftet fra svensk til norsk idet toget passerte grensen. På Kongsvinger møtte høy og lav frem for å ta imot dronningen. Byens ølkraner var stengt, og stasjonen pyntet med æresportal. Hver sommer ble husmennene på Skinnarbøl invitert på mat hos dronningen: Tre kopper kaffe, en halv rugkake med pålegg, kringler, julekake, hvetebrød og wienerbrød. Sofie håndhilste på alle og gikk rundt ved bordene og snakket. Etter maten delte hun ut gaver: Gifte kvinner fikk varmt undertøy, mens mennene fikk en sigar hver. Fra «Dronningværelset» hadde hun utsikt til Vingersjøen og festningen. To huller i dørkarmen viser hvor husken hennes ble hengt opp.
Martinius Skarkerud
Martinius Skarkerud (1882–1958) var en norsk skytter.
Mikrorajon
Mikrorajon (russisk: Микрорайон) betyr en liten rajon, som er et område i en relativt stor by for eksempel i land som Russland og Ukraina. Mikrorajon inneholder infrastruktur som barnehager, skoler, dagligvarebutikker osv.
Martinius Skarkerud
Skarkerud var opprinnelig fra Vardal ved Gjøvik. I 1914 kom han til Rakkestad som lensmannsfullmektig, og senere drev han i mange år som eiendomsmegler i bygda.
Han ble skytterkonge på Landsskytterstevnet i Bergen i 1908. Han representerte Gjøvik & Brusveen skytterlag.
HB «Teisten» (1970)
HB «Teisten» er en hydrofoilbåt bygget i 1970 for Hardanger Sunnhordlandske Dampskipsselskap. I tiden i HSD gikk båten i rute mellom Bergen og Leirvik på Stord. Da den ble solgt i 1988 var den den siste hydrofoilbåten i HSD.
Afriqiyah Airways Flight 771
Afriqiyah Airways Flight 771 var en internasjonal flygning mellom Johannesburg og London med mellomlanding i Tripoli. Rundt kl. 06:10 lokal tid (04:10 UTC) den 12. mai 2010 styrtet flyet av typen Airbus A330-200 under landing ved Tripoli internasjonale lufthavn. Ulykken drepte 103 mennesker, hvorav 92 passasjerer og et mannskap på elleve. Ett nederlandsk barn på ni år ved navnet Ruben van Assouw var den eneste som overlevde ulykken.
Flyet
Flyet var et Airbus A330-200 med registreringsnummeret 5A-ONG og produsentens serienummer 1024. Det ble levert til Afriqiyah Airways i september 2009 og hadde ved tidspunktet for ulykken fløyet rundt 1 600 timer og ca. 420 take-off/landing-sykluser. Flyet var utstyrt med to motorer av typen General Electric CF6-80E1. Det var konfigurert for å frakte 253 passasjerer. Flyet hadde med seg 93 passasjerer og 11 mannskap, hovedsakelig nederlendere som returnerte fra ferie i Sør-Afrika. En talsmann for flyplassen uttalte at 22 libyere, både passasjerer og mannskap, hadde mistet livet i ulykken.
Macintyre’s X-Ray Film
Macintyre's X-Ray Film er en skotsk stumfilm fra 1896 regissert av John Macintyre.
Afriqiyah Airways Flight 771
Ulykken
Flyet tok av fra OR Tambo internasjonale lufthavn i Johannesburg i Sør-Afrika. Det skulle etter planen lande på Tripoli internasjonale lufthavn i Libya, som også var flygningens endelige destinasjon. Under siste del av innflyvningen og frem til tidspunktet for ulykken hadde ikke piloten meldt om noen problemer til kontrolltårnet. Flyet styrtet ca. 900 meter fra rullebane 09 og stoppet i utkanten av flyplassens område. Det ble rapportert om at flyet ikke tok fyr etter at det hadde styrtet. De første meldingene om flystyrten hevdet at flyet hadde styrtet bare én meter fra rullebanen. METAR som var gjeldende ved tidspunktet for flyulykken var HLLT 120350Z VRB01KT 6000 NSC 19/17 Q1008. <span id="ref_A"> [A] Hovedrullebanen på flyplassen er 3 600 meter lang. Flyplassen har ikke et Instrument Landing System (ILS) som veileder flyet ned til rullebanen, men har to andre forenklede systemer som også brukes rundt om i verden. Sikkerhetstalsmenn opplyste at flyet eksploderte under landing før det gikk i oppløsning. Den libyske samferdselsministeren Mohammed Ali Zidan har utelukket terrorisme som en årsak til ulykken. Under hendelsen traff flyet et hus på bakken. Huseieren, hans kone og deres fem barn kom uskadd fra ulykken. Huset og en nærliggende moské skal etter planen rives i henhold til flyplassens utvidelsesprosjekt..
Flyulykken er den hittil nest største og fatale for flytypen Airbus A330, og den tredje største ulykken som har funnet sted i Libya. Det var også Afriqiyah Airways' første store ulykke (en såkalt hull-loss accident).
Etterforskning
Det libyske luftfartstilsynet åpnet en etterforskning av ulykken. Flyprodusenten Airbus uttalte at den ville bidra med full teknisk assistanse til myndighetene som etterforsker ulykken. Det sørafrikanske luftfartstilsynet sender et team for å bistå i etterforskningen. Den franske flyhavarikommisjonen, Bureau d'Enquêtes et d'Analyses pour la Sécurité de l'Aviation Civile (BEA), bistår også i etterforskningen med et team i utgangspunktet bestående av to etterforskere og fem rådgivere fra Airbus. Ferdsskriveren ble funnet og sendt til Paris for analyse kort tid etter ulykken.
Kilder indikerer at sand og tåke skapte dårlig sikt som bidro til ulykken. Da piloten slo av autopilot for manuell landing innså han at han var i trøbbel og prøvde å få flyet til å stige ved å slå på autopiloten igjen, slik at et nytt landingsforsøk kunne gjøres. Men det var allerede for sent. Myndighetene går nå gjennom ferdsskriveren.
Reaksjoner
Afriqiyah Airways sendte ut en uttalelse om at slektninger av ofrene som ønsket å besøke Libya ville bli transportert og innkvartert på Afriqiyahs regning. De libyske myndighetene lettet visse restriksjoner for pass og garanterte innvilgelse av visum. Innen 15. mai 2010 skal flyselskapet ha åpnet assistansesenter for de pårørende i et hotell i Tripoli, blant annet for å ta vare på familiemedlemmer og slektninger av avdøde som var på besøk i Libya. Administrasjonen i Afriqiyah, inkludert administrerende direktør og styreleder, møtte familiemedlemmene på hotellet. Enkelte familiemedlemmer ønsket å besøke ulykkesstedet; de reiste til stedet og la ned blomster.
Dronning Beatrix av Nederland uttrykte sjokk over å høre nyheten. Den sørafrikanske presidenten Jacob Zuma skrev også sin kondolanse.
Passasjerer og besetning
Passasjerene om bord på Flight 771 var av ulike nasjonaliteter. Hele mannskapet på 11 var libyere. Flere passasjerer hadde dobbelt statborgerskap. Flyselskapet utga manifestet tidlig den 15. mai 2010; flyselskapet sendte listen til flere relaterte ambassader.
Listen nedenfor gjengir flyselskapets oversikt over passasjerene og deres nasjonaliteter.
* Bree O'Mara, en passasjer med sørafrikansk pass, hadde både irsk og sørafrikansk statborgerskap.
Isidor Rubinstein
Isidor Rubinstein (født 28. mars 1909 i Kristiania, død 27. mars 1945 ved Miste ) var en norsk handelsmann, motstandsmann under andre verdenskrig og konsentrasjonsleirfange. Han overlevde Auschwitz og ble skutt og drept under kaoset i krigens siste dager.
Bakgrunn
Isidor Rubinstein (født 1908 eller 1909) var sønn av Harry Rubinstein og Rebecca Mendel. Foreldrene innvandret fra den litauiske/latviske delen av Det russiske keiserriket. Ti år gammel ble han sent til skole i Frankfurt-am-Main. Etter fem år kom han tilbake til Oslo og gikk på Ris skole. Da han ble 17 år, reiste han til Canada, hvor han jobbet i 2 år i ulike yrker. 1928 kom han tilbake og tok  handelsutdanning i bydelen St. Hanshaugen i Oslo.
På 1930-tallet arbeidet han en tid i gruvene ved Johannesburg og deretter ved norske hvalkokeri i Sørishavet, for å tjene penger til utdanning.
Annen verdenskrig
Etter den tyske invasjonen 9. april 1940 deltok han i de norske styrkene. Han skaffet seg en skøyte for å ta seg over til Skottland, men ble avslørt av Gestapo og arrestert 19. april 1941 etter å ha blitt angitt. Han ble anklaget for forræderi av Feldkriegsgericht der Kommandantur Oslo sammen med Gustav Gjertz, Edvard Aslaksen, Odd Gjesteby og Harald Drangsholt og dømt til fire års tukthus den 28. november 1941. Han og kameratene ble i januar 1942 sendt til fengselet Fuhlsbüttel i Hamburg.
12. mai 1943 ble han overført til Auschwitz (et notat i Rubinsteins fangemappe noterer at han ble flyttet til politifengsel Hamburg for å bli transportert til en «Arbeits- und Erziehungslager». Straffen skal midlertidig «utsettes»).
Da sovjetiske styrker nærmet seg østfra ble de gjenlevende fangene i Auschwitz drevet vestover, først til jernbaneknutepunktet Gleiwitz og videre med tog til Mittelbau-Dora (i Harz), hvor han traff landsmannen Moritz Kahan. Etter en tid ble Rubinstein og Kahan sendt videre fra Dora med tog, etter seks dager kom de til Miste da var det bare fem i live av 135 i den fullstappede jernbanevognen. Rubinstein ba SS-vakten Schäfer om vann, hvorpå Schäfer svarte «Ditt jødesvin, jeg skal gi deg vann!» og drepte Rubinstein med en skuddsalve. Rett etter ble toget truffet av bomber og Kahan kom seg unna. Ifølge Mendelsohn stanset toget fordi lokomotivet ble truffet av allierte bomber. Kahan var ifølge Mendelsohn på flukt i ni dager i kampsonen før han traff de amerikanske soldatene. Kahan sørget for å få Rubinstein gravlagt (ved Gardelegen ) og Rubinsteins grav ble gjenfunnet etter krigen og urnen flyttet hjem til Norge av den norske militærmisjonen. Av norske jøder som ikke overlevde deportasjonen, var Rubinsteins grav den eneste som ble funnet.
Amar Sonar Bangla
Amar Sonar Bangla («Mitt gyldne Bengal») (bangla: আমার সোনার বাংলা) er nasjonalsangen til Bangladesh. Sangen ble opprinnelig skrevet og komponert i 1906 av dikteren Rabindranath Tagore, og i 1972 ble de ti første linjene til Bangladeshes nasjonalsang.
Isidor Rubinstein
Annen verdenskrig
Rubinsteins mor og søster flyktet til Sverige i november i 1942. Hans brødre Salomon, David og Willy deltok i motstandskamp i Skottlandsbrigaden (David og Willy) og i britisk/sørafrikanske styrker (Salomon).
Klemens X
Klemens X eller Clemens X  (opprinnelig Emilio Altieri; født 13. juli 1590 i Roma, død 22. juli 1676 samme sted), født Emilio Bonaventura Altieri, var pave fra 29. april 1670 til 22. juli 1676.
Bakgrunn
Emilio Altieri var tredje sønn av Lorenzo Altieri og hans andre hustru Vittoria, datter av Mario Delfini. En eldre bror, Giovanni Battista (1589–1654) var kardinal og hadde gjort tjeneste i Peterskirken i Vatikanet i ungdommen. Slekten Altieri var romersk adel fra 1400- til 1600-tallet da den døde ut på mannssiden; som pave lot Klemens imidlertid adoptere sin kvinnelige slektnings make, og den grenen levde videre med navnet.
Altieri studerte ved jesuittenes Collegio Romano i Roma. Han tok doktorgrad i 1611 i rettsvitenskap, og trådte inn i kirkens tjeneste som Giambattista Pamfilis (senere Innocens X) advokat. Han virket i Sacra Romana Rota, og ble satt inn som apostolisk legat til Polen, og nuntius til Napoli.
Prest, biskop, kardinal
I 1624 ble han persteviet, i 1627 bispeviet. Pave Alexander VII utnevnte ham til sekretær for bispekongregasjonen, og av Klemens IX ble han utnevnt til superintendent over det pavelige skattkammer. Han virket som biskop helt til pave Klemens IX på sitt dødsleie utnevnte den ti år eldre Altieri til kardinal.
Pave
Etter en konklave som varte i nesten fem måneder, ble til slutt kardinalkollegiet enige om å velge den aldrende kardinal Altieri til pave, den 29. april 1670. Han tok pavenavnet Klemens X.
I praksis styrte kardinal Paoluzzi-Altieri hans pontifikat, som med Ludvig XIV begynte striden om regalieretten (retten til å under biskoppelige vakanser gi bort ledige prebender og få innkomstene av stiftene). Kardinal Paoluzzi-Altieri var farbror til den inngiftede slektning som paven adopterte.
Pave Klemens saligerklærte blant andre Johannes av korset og Pius V, og helligkåret Rosa av Lima med flere. Da Polen ble invadert av tyrkerne bistod Klemens de kristne økonomisk. Han dekorerte Ponte Sant'Angelo med ti englestatuer i marmor og lot anlegge to fontener ved Peterskirken.
Episkopalgenealogi
Hans episkopalgenealogi er:
Kaffiøyra
Kaffiøyra er en strandflate på østsida av Forlandsundet i Oscar II Land på Spitsbergen, Svalbard. Den ligger mellom Dahlbrebukta i sør og Aavatsmarkbreen i nord, og er 13 kilometer lang og opptil 4 km bred. Den krysses av en rekke bekker og elver fra de mange breene som kommer ned fra fjellene i øst.
Kaffiøyra fikk navnet av Gunnar Isachsen i 1909, da ekspedisjonen hans gikk på land der og laget kaffe under en båttur.
Awadhi
Awadhi (devanagari: अवधी) er et indoarisk språk som tales i Awadh/Oudh-regionen av den indiske delstaten Uttar Pradesh, samt i deler av Madhya Pradesh, Delhi og Nepal. Språket er mært beslektet med brij bhasha, bundeli og bagheli og tilhører den sentralindiske undergruppen. Fijiansk hindi som snakkes på Fiji av utvandrede indere, regnes også for å være beslektet med awadhi.
Demon Hunter (album)
Demon Hunter er det første albumet av Demon Hunter, et kristent metalcore-band fra Seattle, Washington som ble startet av to brødre Don og Ryan Clark. Demon Hunter er misjonerende kristne og uttrykker deres tro i de fleste sangene sine. Albumet Demon Hunter med samme navn som gruppa selv ble utgitt i 2002 på plateselskapet Solid State. Det ble produsert av Aaron Sprinkle.
Moderne musikk
Moderne musikk kan vise til :
Keith Almgren
Keith Almgren (pseudonym for Gunnar Almgren, opprinnelig Keith Gunnar Almgren-Johansson, født 8. november 1957 i Järfälla Sverige). Almgren var aktiv som låtskriver mest på 1980- og 1990-tallet, hovedsakelig som tekstforfatter, mest kjent for låtskriver for danseband og fra Svensk Melodi Grand Prix. Han har over 1300 verk registrert av ham på STIM.
Han har skrevet sanger og tekster til svenske artister som Kikki Danielsson, Vikingarna, Sven-Ingvars,Sten & Stanley, Barbados og Lasse Stefanz.
Han har også skrevet sanger til norske dansebandartister som Scandinavia, Dænsebændet, Trond Erics, Fryd & Gammen (Årets Dansebandmelodi 2004). Torry Enghs og Kai Robert Johansen.
Keith Almgrens sanger er også blitt spilt inn av danske og finske artister.
McKinley at Home, Canton, Ohio
McKinley at Home, Canton, Ohio er en amerikansk stumfilm fra 1896.
Giovanni Abagnale
Giovanni Abagnale (født 11. januar 1995) er en italiensk roer.
Han representerte Italia under Sommer-OL 2016 i Rio de Janeiro, der han tok bronse i toer uten styrmann.
Under Sommer-OL 2020 i Tokyo som ble arrangert i 2021, ble han nummer 11 i toer uten styrmann.
Anne Berit Andersen
Anne Berit Andersen (født 2. desember 1951 i Søgne) er en norsk tidligere politiker (H).
Andersen meldte seg inn i Høyre i 1985 og ble innvalgt i Søgne kommunestyre i 1987. Hun var Søgnes ordfører 1992–2001 og trådde deretter ut av kommunestyret for å møte på Stortinget. Ved siden av ordførervervet var hun Høyres 2. nestleder 1998–2002 og medlem av hovedstyret i Husbanken. Andersen var innvalgt på Stortinget fra Vest-Agder 2001–2005, etter å ha vært 1. vararepresentant 1997–2001, og satt i Stortingets samferdselskomité. I 2004 tapte hun Høyres nominasjon i Vest-Agder mot Peter Gitmark, så hun var også 1. vararepresentant 2005–2009.
Halvor Kålstad
Halvor Kålstad (født 6. oktober 1877, død 23. februar 1937) var en norsk politimann, lokalpolitiker og skytter.
Kålstad ble skytterkonge på Landsskytterstevnet i Kristiansand i 1909. Han representerte Tønsberg skytterlag. Foruten kongetittelen tok han Normapokalen som beste mesterskapsskytter over 50 år i 1931. Kålstad var også aktiv som skytteradministrator, og møtte i mange år på Skyttertinget.
Mawlamyine
Mawlamyine (tidligere Moulmein) er den tredje største byen i Myanmar. Den ligger 300 km sørøst for Yangon, ved munningen av elva Salween. Byen har 300 000 innbyggere og er hovedstad i delstaten Mon. Den er den viktigste havneby og handelsby i det sørøstlige Burma.
Thomas Kingo
Thomas Hansen Kingo (født 15. desember 1634 i Slangerup på Sjælland, død 14. oktober 1703 i Odense) var en dansk biskop og salmedikter.
Oppvekst og skolegang
Thomas Kingo var sønn av Hans Thomsen Kingo og Karen Sørensdatter. Hans Thomsen Kingo var sønn av en skotsk innvandrer. Selv om foreldrene ikke hadde god råd, ble Thomas Kingo i 1650, som 16-åring, sendt til Fredriksborg latinskole. I 1654 ble han tatt opp på Københavns Universitet og avsluttet studiene med teologisk eksamen i 1658.
Deretter ble Kingo ansatt som huslærer på Frederiksborg slott i Hillerød, og fra 1659 var han på Vedbygaard ved Tissø. Her skrev han sine første dikt. I 1661 ble han ansatt som kapellan hos presten Peder Worm i Kirke Helsinge.
Dikteren
Kingo debuterte i bokform i 1665 med Seeby-Gaards-koe-klage (dikt). Fra 1665 ga han jevnlig ut diktsamlinger og skrev salmer. Mange av salmene hans ble skrevet til verdslige melodier fordi han mente det var viktig at ikke bare overklassen sang salmer, men også alminnelige mennesker.
I 1674 utgav Kingo første del av sin andaktsbok Aandelige Siunge-Koor.
10 år senere ble han sogneprest i Slangerup, hvor han vokste opp. Han klatret videre på karrierestigen og ble utnevnt til biskop i Odense i 1677.
Andre del av Åndelig sjungekor fulgte opp i 1681. Sangene er karakteristiske for barokken.
Kingo fikk i oppgave å lage en salmebok for hele riket, men på grunn av ryktespredning og misunnelse ble oppgaven gitt til andre. Et meklingsforslag resulterte likevel i 1699 at den såkalte Kingos salmebok ble utgitt. Den inneholdt ca. 300 salmer, og 86 av dem er skrevet av Kingo. Boken er i visse deler av Danmark blitt brukt helt til i dag. Den har også hatt stor utbredelse i Norge.
Kingo var gift tre ganger. Først med en ung presteenke som døde året etter deres bryllup i 1670. Den andre var en enkefrue som var 16 år eldre enn ham selv. Siste gang valgte han en vakker kvinne som var 30 år yngre enn ham selv da han giftet seg med henne i 1694.
Et kjent vers fra Kingos hånd (1674) er dette:
Et annet kjent vers:
Juan Manuel Fangio
Juan Manuel Fangio (født 24. juni 1911, død 17. juli 1995) var en racerfører fra Argentina. Han dominerte de første årene av Formel 1-mesterskapet og vant førermesterskapet fem ganger, en rekord som ble stående i 46 år til den ble slått av Michael Schumacher i. Han vant mesterskapet med fire forskjellige konstruktører; Alfa Romeo, Ferrari, Mercedes-Benz og Maserati, en rekord som fremdeles står. Han deltok i 52 løp i Formel 1-mesterskapet og vant 24 av dem, en seiersprosent på 46,15%, og er av mange ansett som den største Formel 1-føreren gjennom tidene.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde) Noter til tabellene:
MS «Veslegut»
MS «Veslegut» (LHNA) var et verneverdig fraktefartøy. Skipet ble levert i januar 1912 fra Framnæs Mekaniske Værksted i Sandefjord som hvalfangeren «Almirante Goñi». Skipet ble bygget for rederiet Sociedad Ballenera de Magallanes. Rederiet var chilensk og eid av chilensk og engelsk kapital samt den norske hvalfangst- og polarpioneren Adolf Amandus Andresen. Andresen var den drivende kraften i rederiet i egenskap av sin kunnskap som sjømann og hvalfanger. Rederiet kjøpte flesteparten av sine skip i Norge.
MS «Veslegut» var en klinket stålbåt på 173 brt.
Skipet var siden 1981 brønnbåt. Den var vernet som et typisk nordnorsk fraktfartøy i kystfart, som den første brønnbåten fra den moderne oppdrettsnæringen og som et eksempel på gjenbruk og ombygging av de sterkbygde hvalfangerskrogene.
Etter en fartstid på 100 år i forskjellig fart og farvann, ble skipet i 2011 kjøpt av Veslegut SA med det formål å verne skipet for framtida gjennom aktivitet og næring. I januar 2011 ble fartøyet MS Veslegut (LHNA) gitt status som «verneverdig skip» av Riksantikvaren. Skipet har sin hjemmehavn ved Eide i Gullesfjord i Kvæfjord kommune.
I mai 2019 ble Veslegut slept til Fosen for opphugging.
Chittagong (språk)
Chittagong (bengalsk skrift: চাটগাঁইয়া বুলি, Chaţgãia Buli) er et indoarisk språk som tales i Chittagong i Bangladesh, i store deler av den sørøstlige delen av landet, samt i India og Burma. Det er nært beslektet med bangla. Chittagong har 14 millioner talende.
Kurt Tibbetts
Kurt Tibbetts (født 1954 på Jamaica ) er en politiker fra Caymanøyene i Karibia.
Tibbetts er leder for den politiske opposisjonen i landet, og har tidligere fungert som leder for regjeringen på Caymanøyene. Tibbetts er den første valgte representant for distriktet George Town, og tjener sin femte periode i den lovgivende forsamling på Caymanøyene. Han har representert distriktet George Town i den lovgivende forsamling for Caymanøyene kontinuerlig siden 1992.
I 1976, bare 22 år gammel, fant han et utløp for sitt ønske om å tjene allmennheten ved å delta i Lions Club på Grand Cayman, der han fungerte som president i 1988 og mellom 1993 og 1994. Hans skarpsindighet for innsamling av penger hjalp klubben med å samle hundretusener av dollar som senere ble gitt tilbake i samfunnet, hovedsakelig for å øke offentlig velferd på Caymanøyene.
I 1988 stilte Tibbetts til valg til den lovgivende forsamling på øyene, men klarte ikke å sikre et av de tre setene som skulle representere George Town-distriktet. I 1992, etter opprettelsen av et fjerde George Town-sete, ble Tibbetts valgt som den fjerde representant til den lovgivende forsamling for distriktet George Town.
Fra november 2001 til mai 2005 satt Tibbetts som leder for den politiske opposisjonen. I 2002 ble han medlem av det politiske partiet People's Progressive Movement (PPM), og i 2003 ble han enstemmig valgt til leder av dette partiet. Etter valget i 2005 ble Tibbetts valgt som leder av departementet med ansvar for administrasjon, planlegging, landbruk og bolig. Han vendte tilbake som leder for den politiske opposisjonen etter valget i 2009.
Han giftet seg med kjæresten Shirley-Ann i 1984, og de fikk tre barn sammen, døtrene Jacynth, Janelle og sønnen Jared.
Tibbetts ble i 2010 utnevnt til offiser (OBE) av Order of the British Empire av den britiske dronning Elizabeth II.
Ugly Betty
Ugly Betty er en amerikansk romantisk komiserie som gikk på ABC fra 2006 til 2010. Serien handler om Betty Suarez (spilt av America Ferrera), en lubben 22-åring fra Queens som får seg jobb for magasinet Mode. Til tross for at Betty er søt, intelligent og hardtarbeidene, blir hun ikke lagt merke til i motemiljøet. Det er da forlagskaksen Bradford Meade overlater ansvaret for Mode til sønnen Daniel, at Betty blir ansatt som Daniels assistent. Dette skjer fordi Betty er den eneste kvinnen på Manhattan Daniel ikke vil gå til sengs med. Tospannet får en tøff start på samarbeidet, men utvikler seg etter hvert til å bli svært handlekraftige. Serien vant kategorien «Beste komiserie eller musikal» i Golden Globe-utdelingen i 2007, mens America Ferrera fikk prisen for «Beste kvinne i komiserie eller musikal».
I Norge ble serien sendt på TVNorge. Den hadde premieren den 3. januar 2007 med 365.000 seere – det nest beste premiereresultatet for en serie på TVNorge noensinne. Kun slått av LOST.
Opphav
Ugly Betty bygger på den colombianske telenovelaen Betty la fea, som også er innspilt i en meksikansk versjon. Serien er imidlertid skrevet om for å passe inn i et New York-miljø. Den meksikanske skuespilleren Salma Hayek var involvert i produksjonen, og den opprinnelige «Betty la fea» fra den colombianske originalen, Ana Maria Orozco, har også opptrådt i en birolle i serien.
Handling
Betty Suarez er en sær, 22 år gammel meksikansk amerikansk kvinne fra Queens, New York, som ikke har peiling på mote. Hun er kjent for sine ganske uvanlige klesvalg, snille væremåte og naivitet. Hun blir brått kastet inn i en annen verden når hun får en stilling hos Mode, et trendy mote-magasin som holder til på Manhattan. Dette var en del av forlagsimperiet Meade Publications, som eies av den velstående Bradford Meade. Bradfords sønn, Daniel, har blitt utnevnt til sjefredaktør for Mode, etter dødsfallet til Fey Sommers (Bradfords mangeårige elskerinne)
Bradford ansetter den uerfarne Betty som sin sønns nyeste personlige assistent, i håp om å dempe vanen hans med å ha sex med alle assistentene sine. Ettersom tiden går, blir Betty og Daniel venner, og hjelper hverandre med å navigere i hverandres profesjonelle og personlige liv. Å drive Mode blir gjort vanskeligere for både Betty og Daniel av kollegaene deres. Deres mest alvorlige trussel kommer fra den kreative direktøren Wilhelmina Slater, en hevngjerrig bedrager som planlegger en rekke komplotter for å stjele Daniels jobb og skaffe seg kontroll over hele Meade-imperiet. I tillegg håner og ydmyker Wilhelminas lojale assistent Marc St. James og Mode-resepsjonist Amanda Tanen hele tiden Betty på grunn av hennes fysiske utseende, keitete natur, og mangel på mote-smak. Men de vokser etter hvert nærmere Betty i senere sesonger. Imidlertid er ikke alle i Mode mot Betty. Hun får lojale venner i den skotske Christina McKinney, og den nerdete regnskapsføreren Henry Grubstick. Hun får også sterk støtte fra faren sin Ignacio, storesøsteren Hilda, og nevøen Justin.
Sesong 2
Viktige historier denne sesongen inkluderer forholdene mellom Betty, Henry og en Giovanni "Gio" Rossi. Claires stikker av fra fengsel, blir arrestert igjen, og det blir rettssak etter mordet på Fey Sommers. Daniel og Alexis havner i en maktkamp om hvem skal kontrollere Mode videre etter farens død. Amandas leting etter sin biologiske far. Marc har et forhold til mote-fotografen Cliff St. Paul. Hilda forsøker å starte sin nye karriere som kosmetolog, og havner i et forhold til Justins gym-lærer. Christinas gjenforener seg med sin alkoholiserte ektemann. Wilhelmina planlegger å unnfange en arving til Meade-formuen, ved å bruke Bradfords sæd.
Sesong 3
Den tredje sesongen hadde premiere i USA den 25. september 2008. Sesongen begynner med at Betty flytter til en annen leilighet i storbyen, etter å ha avvist både Henry og Gio som potensielle kjærester. Viktige historier denne sesongen inkluderer blant annet Daniel og Wilhelminas respektive forhold til Molly og Connor. Betty og Marc konkurrerer begge i YETI-programmet, for håpefulle redaktører. Betty begynner et nytt forhold til Matt Hartley, en velstående sportsredaktør som også deltar i YETI. Christina er surrogat, og går gravid med Wilhelminas barn, men senere begynner hun å tro at babyen i virkeligheten er hennes eget barn.
Sesong 4
Etter hendelsene i sesong tre blir Betty forfremmet til redaktør for Mode, men opplever økt press når hennes tidligere kjæreste Matt blir utnevnt til sjefen hennes. I tillegg møter hun fiendtlighet fra Marc, som ble forbigått på jobben av Betty. Ytterligere historier inkluderer at Justin blir mobbet etter at han begynner på videregående, og innleder et forhold til klassekameraten Austin. Daniel sliter med å tilpasse seg etter Mollys død. Claire forsøker å forberede forholdet til sønnen sin Tyler, som sliter med alkoholisme. Hilda fornyer forholdet sitt til Bobby Telercio (spilt av Adam Rodriguez) som etter hvert fører til deres forlovelse og ekteskap.
Serien avsluttes med at begge Suarez-søstrene forlater hjemmet, og Betty godtar en ny jobb i London. Hilda og Justin flytter, for å heller bo sammen med Bobby. Daniel sier opp sin stilling i Mode, og overlater tøylene til Wilhelmina. Marcs lange innsats fører endelig til en forfremmelse, og Amanda lykkes endelig med å finne den biologiske faren sin. Sesongen slutter med at Daniel følger etter Betty til London, ber henne ut på middag, og er interessert i et romantisk forhold mellom dem.
Go’biter
Go'biter er et norsk samlealbum fra 1975. Platens betegnelse er Tambourine TAM 1002.
Sporliste
Side A:
Side B:
Nærøy kirke
Det er i alle fall to kirker med tilknytning til dette navnet:
Summer of Darkness
Summer of Darkness er det andre albumet av Demon Hunter og kom ut i 2004.
Bertheus Normann
Bertheus Normann (født i 1843 i Herjangen, død i 1933 i Bjerkvik) var en norsk lærer, organist og lokalpolitiker. Han var ordfører i Ofoten og Ankenes kommuner.
Nordmann var fra Bakkejorda i Herjangen. Han utdannet seg til lærer ved Tromsø lærerskole, og ble i 1867 ansatt som lærer i Ankenes kommune hvor han arbeidet i bygdene Herjangen, Rombaken og Bjerkvik. Han var ansatt som organist i Ankenes kirke fra 1867 til 1915. I 1882 ble Normann valgt til ordfører i Evenes herred og i 1884 ble han den første ordføreren i Ankenes kommune, et verv han hadde sammenhengende frem til han frasa seg gjenvalg i 1916.
Bertheus Normanns vei i Bjerkvik er oppkalt etter han. Han hadde også en vei oppkalt etter seg i Vassvik i, som i 1974 endret navn til Helmer Hansens vei.
Dahlbreen
Dahlbreen er en isbre i Oscar II Land på Spitsbergen, Svalbard. Den er en utløper fra Løvenskioldfonna og strekker seg mot sørvest til den ender i Dahlbrebukta ved Forlandsundet. Flere mindre breer løper sammen med Dahlbreen, hvorav de største er Bærumbreen, Ujamnbreen og Fjelgbreen. Breen er rundt 15 kilometer lang og opptil 4 km bred.
Breen er oppkalt etter Thor Dahl (1862–1920), en forretningsmann og hvalbåtreder fra Sandefjord.
The Melbourne Cup
The Melbourne Cup er en australsk stumfilm fra 1896 regissert av Marius Sestier og Henry Walter Barnett.
Come Prima
«Come Prima» er en italiensk populærmusikksang med melodi av Vincenzo Di Paola og Sandro Taccani samt tekst av Mario Panzeri.
Den mest populære versjonen i Italia var med Tony Dallara (Antonio Lardea). Sangen ble også innspilt av The Marino Marini Quartet og Domenico Modugno. Alle disse innspillingene var fra 1958.
Melodien ble brukt til en franskspråklig sang «Tu me donnes», en slager for Dalida i 1959.
Den ble også anvendt til en engelskspråklig sang, «More Than Ever» (Tekst: Mary Bond). Den ble innspilt i Storbritannia av Malcolm Vaughan med The Michael Sammes Singers (HMV POP 538).
Robert Earl og Eve Boswell gjorde også innspillinger i Storbritannia.
En annen engelsk tekst med tittelen «For the First Time» (nærmere den italienske originaltittelen) ble innspilt av Polly Bergen i USA i 1958 (Columbia 41275). Denne versjonen ble også fremført av Mario Lanza i hans siste film For the First Time i 1959. Buck Ram skrev teksten. Andre utøvere som har spilt inn denne sangen er Dean Martin, The Platters, Tony Reno & The Sherwoods (1965) og Golpes Bajos i 1985.
Norske versjoner
Juul Hansen og Ivar Hovden har skrevet norske tekster. Eldar Vågan og Jan Paulsen har skrevet en humoristisk norsk tekst på dialekt.
Vazelina Bilopphøggers' versjon inngikk også på 12" maxisinglen Vazelina Bilopphøggers Maxi-medley (Slagerfabrikken S12 45009 (1984).
MS «Tedno» (1973)
MS «Tedno» er et motorskip og katamaran bygget i 1973 for Hardanger Sunnhordlandske Dampskipsselskap i 1973. Skipet ble omdøpt til «Hardangerfjord» i 1996. Den gikk da i rute mellom Norheimsund og Bergen med enkelte andre stoppesteder. Etter at denne ruta ble nedlagt ble «Hardangerfjord» solgt til Island. Pr. 2015 ligger skipet i opplag.
Jianshimennesket
Jianshimennesket (forenklet kinesisk: 建始直立人, pinyin: Jianshi zhiliren, engelsk: Jianshi Man) er et funn av fossiler av homo sapiens. Det dreier seg om tenner, og oppdagelsene ble gjort i 1980-årene.
Pierre Houin
Pierre Houin (født 15. april 1994) er en fransk roer.
Jianshimennesket
Funnet er oppkalt etter fylket det ble gjort i, Jianshi i provinsen Hubei i Kina. Nærmere bestemt var det i en hule i landsbyen Mazhaping (麻扎坪) i storkommunen Gaoping.
Pierre Houin
Han representerte Frankrike under Sommer-OL 2016 i Rio de Janeiro, der han tok gull i dobbelsculler lettvekt.
Jianshimennesket
Det er ikke enighet om fossilenes alder. Ifølge Zheng Shaohua, medlem av forskningsgruppen som har arbeidet med funnet for i Det kinesiske institutt for virveldyrpaleontologi og paleoantropologi, er tannfossilene mellom 2,15 til 1,95 millioner år gamle. Andre forskere mener at funnene er jevngamle med Pekingmennesket og Yuanmoumennesket, og dermed mellom 600 000 og 400 000 år gamle.
Funnstedet (Jianshi zhiliren yizhi) i Jianshi ble i 2006 tilføyd på Folkerepublikken Kinas liste over kulturminner.
Pierre Houin
I november 2016 ble han utnevnt til ridder av Æreslegionen.
Bare du og jeg
Bare du og jeg er et musikkalbum av Gluntan, utgitt i 1976.
Mikronesiamesterskapet i friidrett
Mikronesiamesterskapet i friidrett er det regionale mesterskap i friidrett for stillehavsregionen Mikronesia.
Khloé Kardashian
Hun er av armensk opphav og er datteren til den avdøde advokaten Robert Kardashian og Kris Jenner. Hun har 5 søsken; Kourtney Kardashian, Kim Kardashian, Rob Kardashian, Kendall Jenner og Kylie Jenner.
I 2006 åpnet hun, Kim og Kourtney en klesbutikk kalt D-A-S-H. Merket gjorde stor suksess og har butikker i Los Angeles, New York og Miami.
3. november 2015 ga hun ut boken Strong Looks Better Naked, der hun deler alt fra livsstilsråd til hennes kamp mot overvekt, selvbilde og personlige problemer. I februar 2017 ga hun ut enda en bok, Untitled Khloé Kardashian.
I oktober 2016 lanserte hun sitt eget merke Good American der hun fokuserer på gode kvalitetsjeans til alle former og fasonger. I januar 2017 lanserte hun også sitt nye TV-show Revenge Body, et program der hun hjelper overvektige mennesker med å komme i form.
Den 27. september 2009 giftet Kardashian seg med basketballstjernen Lamar Odom. Paret var gift i 7 år før de offisielt ble skilt i desember 2016, men de var separert i flere år før skilsmissen ble gjennomført. Khloé tok ut skilsmisse første gang i 2013, men valgte å midlertidig trekke den tilbake da Lamar nesten døde etter å ha blitt funnet bevisstløs på et motellrom i Las Vegas i 2015.
12. april 2018 fikk hun og basketballspilleren Tristan Thompson en datter. Datteren deres heter True Thompson.
Masseretardert sluttstykke
Rene masseretarderte sluttstykkemekaismer
I en masseretardert-mekanisme er det bare sluttstykkets masse og rekylfjærens press mot sluttstykket som holder sluttstykket og løpets kammeret mot hverandre. Ved avfyring presser kruttgassene tomhylsen bakover mot sluttstykkets støtbunn, og driver så sluttstykket bakover. Massetreghet gjør at sluttstykket fullfører bevegelsen bakover og går igjennom prosessen med utdrag og utstøtning av hylsen, før rekylfjæren overtar og presser sluttstykket fremover og mater en ny patron fra våpenmagasinet inn i løpskammeret. Denne mekanismen er bare praktisk i skytevåpen som bruker patroner med lavt trykk, og er vanligst i pistoler med svakere patrontyper og noen maskinpistoler med tungt sluttstykke.
Lars Brunes
Lars Brunes (født 13. august 1939) var ordfører i Klepp kommune fra 1982 til 1987. Han representerer Høyre og hadde også vært varaordfører før han ble ordfører.
Rolf Terje Klungland
Rolf Terje Klungland (født 6. juli 1963 i Flekkefjord) er en norsk politiker (Ap).
Masseretardert sluttstykke
Forsinkede masseretarderte sluttstykker
Flere mekanismer finnes for å forsinke åpningen av sluttstykket. Flere mekanismer baserer seg på et todelt sluttstykke, der selve sluttstykket er låst mot glidekassa, mens sluttstykkebæreren beveger seg bakover og langt nok til at den frigjør mekanismen som holder sluttstykkehodet fast mot kammeret. Dette gjør våpnene mer avanserte enn rene masseretarderte mekanismer, men tillater samtid bruk av kraftigere patroner, både grovkalibrede pistolpatroner og riflepatroner.
Rolf Terje Klungland
Han ble innvalgt på Stortinget fra Vest-Agder i 1993. Han tapte plassen i 1997 og var vararepresentant til han igjen fikk fast plass ved stortingsvalgene i 2001 og 2005. I mars 2007 meddelte han at han ikke ville stille til gjenvalg ved stortingsvalget 2009, fordi han følte at Vest-Agder fikk for lite gjennomslag både i partiledelsen og i regjeringen.
Lars Brunes
Brunes er sivilingeniør fra NTH, bygg i 1964. Han hadde først praksis i et konsulentfirma i Kristiansand før han ble disponent i Sandnesfirmaet Block Berge Bygg, som startet i 1966. Brunes ble deretter disponent i G. Block Watne, yrkesbygg. I 1980 ble han direktør i Stavanger Spennbetong. Etter at han ble pensjonist, har han engasjert seg som daglig leder i et nystiftet selskap, Lokal Veiutvikling, og i Orstad Næringsutvikling. Han har også hatt ulike tillitsverv og vært styreformann i Brødrene Risa og president i Norges Betongindustriforbund. Han har også vært formann i Frøyland IL.
Rolf Terje Klungland
Medlem Vest-Agder fylkesting 1991-1995. I 1996 var han delegat til FNs generalforsamling. Fra 1997 var han leder for Kvinesdal Arbeiderparti og medlem av fylkesstyret i Europabevegelsen i Vest-Agder.
Masseretardert sluttstykke
Forsinkede masseretarderte sluttstykker
Noen eksempler på forsinkede masseretarderte mekanismer er:
Rolf Terje Klungland
Klungland har arbeidet som platearbeider og prosessoperatør fra 1980 til 1998, det meste av tiden ved Øye smelteverk. Han ble personalkonsulent i Sirdal kommune i 1999.
Han ble dømt til 18 dager betinget fengsel for en legemsfornærmelse på danskebåten i 1999. Han har vært åpen om at han fikk hjerneblødning i en alder av 40 år og senere var sykmeldt fra Stortinget med depresjon.
Masseretardert sluttstykke
Forsinkede masseretarderte sluttstykker
Følgende er flere eksempler på forsinkede masseretarderte mekanismer (ikke oversatt til norsk):
Rulle- og spakeforsinket sluttstykke
Flere mekanismer bruker en variasjon av masseretardering der sluttstykkets bevegelse hindres eller forsinkes på forskjellige måter. Et eksempel på dette som er velkjent i Norge er rulleforsinkelse, på engelsk kalt «roller-delayed blowback», som ikke må forveksles med rullelås, og som finnes på AG-3 og MP5. Et annet eksempel er FAMAS' spakretarderte sluttstykke.
Gassforsinket sluttstykke
En annen versjon av forsinket sluttstykke er brukt i noen få våpen, blant annet pistolen HK P7 og Steyr GB pistolene. I disse oppnås forsinking ved at kruttgasser ventileres inn i et gasskammer med et stempel, og forhindrer med dette sluttstykket å bevege seg bakover inntil prosjektilet har forlatt løpet, og gasstrykket synker.
Stortingsvalget 2013 i Hattfjelldal
Stortingsvalget 2013 i Hattfjelldal ble avholdt 9. september 2013 i Hattfjelldal kommune i Nordland. Det var 1,096 stemmeberettigede velgere i Hattfjelldal. Av disse avga 870 stemme. De godkjente stemmene fordelte seg slik på partiene:
Mac (andre betydninger)
Mac eller MAC kan vise til:
Miss de Vere
Miss de Vere er en fransk stumfilm fra 1896 regissert av Georges Méliès.
Bøler Vokalensemble
Bøler Vokalensemble er det tidligere navnet på koret Oslo Vocalis. Navnebyttet ble vedtatt i 2012. Vokalensemblet ble etablert i 1988 av tidligere medlemmer i Bøler skolekor. Dirigenten var Vigdis Oftung gjennom hele perioden koret hadde navnet Bøler Vokalensemble.
Liste over byer i Sør-Dakota
Liste over byer i Sør-Dakota er en oversikt over de byene i den amerikanske delstaten Sør-Dakota.
Aphneope
Aphneope er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Slekten er utbredt i Australia (Queensland).
Eksterne lenker
Kategori:Dyr formelt beskrevet i 1863
Skyggeforfatter
Skyggeforfatter (eller skyggeskriver, etter engelsk ghost writer) er en skribent som anonymt skriver tekster som andre framfører eller utgir under sitt eget navn. Ofte er det snakk om profesjonelle skribenter eller forfattere som skriver taler og bøker for celebriteter, politikere og kongelige. På svensk heter det «spökskrivare», på portugisisk «escritor fantasma» og på fransk «prête-plume».
Skyggeforfattere
Det er alminnelig kjent at de fleste politikere har medarbeidere som helt eller delvis skriver politikernes taler. Den norske journalisten Siv Nordrum var ansatt som statssekretær og taleforfatter for statsminister Kjell Magne Bondevik. Hans Kristian Amundsen skrev flere taler for Jens Stoltenberg, også talene etter terrorangrepet i 2011.
Det kan tenkes mange eksempler på personer som har interessante liv å fortelle om, eller interessante meninger å framføre, men som ikke har tid eller evner til selv å skrive det ned. Det mest prominente norske eksempelet er trolig Egil Helle, som sto bak det meste av teksten i Einar Gerhardsens erindringer i fem bind. Idrettsbiografier er også oftest skrevet av andre enn den forfatterkrediterte hovedpersonen. For eksempel ble Hjalmar «Hjallis» Andersens to bøker på 1950-tallet skrevet av journalisten Alf Borge. David Lagercrantz skrev det meste av Zlatan Ibrahimović' selvbiografi Jeg er Zlatan.
I historisk sammenheng er det verdt å nevne Alexandre Dumas d.e., som overlot mye av det praktiske skrivearbeidet til andre etter å ha utarbeidet et sujett for historien (se også kollektivpsevdonym).
Like vanlig er det at kjente personer skriver sine erindringer i samarbeid med, eller at de forteller til.
Hallingdølens kniv
Hallingdølens kniv er et musikkalbum med Per O. Noss, utgitt i 2010. Dette er hans første plate som soloartist.